
1. ------IND- 2019 0340 PL- LV- ------ 20190729 --- --- PROJET
Projekts
LIKUMS
([gads, datums, mēnesis]),
ar ko groza Likumu par dažu lauksaimniecības tirgu organizāciju un Likumu par līgumisku priekšrocību krāpnieciskas izmantošanas apkarošanu lauksaimniecības un pārtikas produktu tirdzniecībā[footnoteRef:1]) [1: )	Eiropas Komisijai par šo tiesību aktu [datums] nosūtīts paziņojums Nr. [numurs] saskaņā ar 4. pantu Ministru Kabineta 2002. gada 23. decembra Rīkojumā par standartu un tiesību aktu paziņošanas valsts sistēmas darbību (Dz. U. Nr. 2039 un 2004. gada Dz. U. Nr. 597), ar kuru īsteno Eiropas Parlamenta un Padomes 2015. gada 9. septembra Direktīvu (ES) 2015/1535, ar ko nosaka informācijas sniegšanas kārtību tehnisko noteikumu un Informācijas sabiedrības pakalpojumu noteikumu jomā (OV L 241, 17.9.2015., 1. lpp.).] 

1. pants 2004. gada 11. marta Likumu par dažu lauksaimniecības tirgu organizāciju (2018. gada Dz. U. Nr. 945) groza šādi:
1)	grozījumi 38.q pantā:
a)	panta 1. punktu aizstāj ar šādu:
“1. Par katru gadījumu, kad ražotājs, kurš ir lauksaimnieks tādā izpratnē, kāda ir noteikta 4. panta 1. punkta a) apakšpunktā Eiropas Parlamenta un Padomes 2013. gada 17. decembra Regulā (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (OV L 347, 20.12.2013., 608. lpp, ar grozījumiem[footnoteRef:2])), un kura saimniecība atrodas Polijas Republikas teritorijā, piegādā lauksaimniecības izstrādājumus, kas atbilst sektoriem, kuri minēti Regulas (ES) Nr. 1308/2013 1. panta 2. punkta a) apakšpunktā, minētās regulas 2. punkta c) apakšpunktā — tikai attiecībā uz cukurbietēm, minētās regulas 2. punkta f), h), i), n) o) apakšpunktā, minētās regulas 2. punkta p) apakšpunktā — tikai attiecībā uz svaigpienu, minētās regulas 2. punkta q), r), s), t) apakšpunktā un minētās regulas 2. punkta x) apakšpunktā — tikai attiecībā uz kartupeļiem, rapsi un rāceņiem, pirmajam pircējam, kurš ir apstrādātājs vai izplatītājs, kas nepārdod šos lauksaimniecības produktus tieši galapatērētājiem (turpmāk “izplatītājs”), vai starpnieks, kas nepārdod šos lauksaimniecības produktus tieši galapatērētājiem (turpmāk “starpnieks”), izņemot tiešu piegādi un lauksaimniecības mazumtirdzniecību tādā izpratnē, kāda noteikta 2006. gada 25. augusta Likumā par pārtikas un barības nekaitīgumu (2018. gada Dz. U., Nr. 1541, ar grozījumiem[footnoteRef:3])), un tiešu pārdošanu tādā izpratnē, kāda noteikta 2005. gada 16. decembra Likumā par dzīvnieku izcelsmes produktiem (2019. gada Dz. U., Nr. 824), ir jānoslēdz līgums, kas paredz vienu vai vairākas piegādes un atbilst prasībām, kuras noteiktas [2: )	Regulas grozījumi tika paziņoti šādos ES Oficiālā Vēstneša izdevumos: OV L 347, 20.12.2013., 865. lpp.; OV L 181, 20.6.2014., 1. lpp.; OV L 280, 24.9.2014., 1. lpp.; OV L 281, 25.9.2014., 1. lpp.; OV L 367, 23.12.2014., 16. lpp.; OV L 135, 2.6.2015., 8. lpp.; OV L 28, 4.2.2016., 8. lpp.; OV L 130, 19.5.2016., 16. lpp.; OV L 167, 30.6.2017., 1. lpp.; OV L 350, 29.12.2017., 15. lpp., OV L 30, 2.2.2018., 6. lpp.; OV L 16, 18.1.2019., 1. lpp., un OV L 53, 22.2.2019., 14. lpp.]  [3: )	Minētā likuma konsolidētā teksta grozījumi tika paziņoti 2018. gada Dz. U. Nr. 1669, Nr. 2136, Nr. 2227, Nr. 2242, Nr. 2244 un Nr. 2245.] 

1)	Regulas (ES) Nr. 1308/2013 125. pantā un X pielikumā — attiecībā uz lauksaimniecības produktiem, kas atbilst sektoram, kurš minēts Regulas (ES) Nr. 1308/2013 1. panta 2. punkta c) apakšpunktā — tikai attiecībā uz cukurbietēm;
2)	Regulas (ES) Nr. 1308/2013 148. panta 2. punktā — attiecībā uz lauksaimniecības produktiem, kas atbilst sektoram, kurš minēts Regulas (ES) Nr. 1308/2013 1. panta 2. punkta p) apakšpunktā — tikai attiecībā uz svaigpienu;
3)	Regulas (ES) Nr. 1308/2013 168. panta 4. un 6. punktā — attiecībā uz lauksaimniecības produktiem, kas pieder sektoriem, kuri minēti Regulas (ES) Nr. 1308/2013 1. panta 2. punkta a), f), h), i), n), o), q), r), s) un t) apakšpunktā, kā arī x) apakšpunktā — tikai attiecībā uz kartupeļiem, rapsi un rāceņiem,”;
b)	panta 1.a punktā tekstu “X un XI pielikums” aizstāj ar tekstu “X pielikums”;
c)	panta 1.b punktā:
–	svītro 2) apakšpunktu;
–	uzskaitījuma kopējā daļā tekstu “Regulas (ES) Nr. 1308/2013 125. vai 127. pantā un attiecīgi X vai XI pielikumā” aizstāj ar tekstu “Regulas (ES) Nr. 1308/2013 125. pantā un attiecīgi X pielikumā”;
d)	pēc panta 1.b punkta pievieno šādu 1.ba punktu:
“1.ba Šā panta 1. punkta prasības nepiemēro, ja 1. punktā minētais ražotājs pārdod lauksaimniecības produktus caur preču biržu tādā izpratnē, kāda ir noteikta noteikumos par preču biržām, caur finanšu instrumentu tirdzniecības sistēmu tādā izpratnē, kāda ir noteikta noteikumos par finanšu instrumentu tirdzniecību, vai lauksaimniecības vairumtirdzniecības tirgu telpās, ko pārvalda komercuzņēmumi, kuru galvenā darbības joma ir nekustamo īpašumu iznomāšana lauksaimniecības pārtikas produktu vairumtirdzniecībai un šo nekustamo īpašumu apsaimniekošana.”;
e)	panta 1.c. punktu aizstāj ar šādu:
“1.c Šā panta 1. punktā minēto līgumu ražotājs un pircējs, kas minēts 1. punktā, glabā divus gadus, sākot no tā gada beigām, kad veikta pēdējā ar līgumu saistītā piegāde.”;
f)	panta 4. punktu aizstāj ar šādu:
“4. Par lauksaimniecības tirgiem atbildīgais ministrs var izdot noteikumus par
1)	šā panta 1. punktā minētā līguma minimālo ilgumu vai
2)	minimālo laika posmu starp šā panta 1. punktā minētā līguma noslēgšanu un lauksaimniecības produktu piegādi, vai
3)	šā panta 1. punktā minētā līguma noslēgšanas datumu
— attiecībā uz lauksaimniecības produktiem, kuri atlasīti no to lauksaimniecības produktu saraksta, kas pieder sektoriem, kuri minēti Regulas (ES) Nr. 1308/2013 1. panta 2. punkta a) apakšpunktā, minētās regulas 2. punkta c) apakšpunktā — tikai attiecībā uz cukurbietēm, minētās regulas 2. punkta f), h), i), n) o) apakšpunktā, minētās regulas 2.punkta p) apakšpunktā — tikai attiecībā uz svaigpienu, minētās regulas 2. punkta q), r), s), t) apakšpunktā un minētās regulas 2. punkta x) apakšpunktā — tikai attiecībā uz kartupeļiem, rapsi un rāceņiem, ņemot vērā vienotā tirgus pareizu darbību attiecībā uz šiem sektoriem.”;
g)	pievieno šādu 5. punktu:
“5. Ja saskaņā ar 4. punktu par lauksaimniecības tirgiem atbildīgais ministrs nosaka prasības par minimālo laika posmu starp 1. punktā minētā līguma noslēgšanu un tādu lauksaimniecības produktu piegādi, kas atbilst sektoriem, kuri minēti Regulas (ES) Nr. 1308/2013 1. panta 2. punkta a) apakšpunktā, minētās regulas 2. punkta c) apakšpunktā — tikai attiecībā uz cukurbietēm, minētās regulas 2. punkta f), h), i), n), o) apakšpunktā, minētās regulas 2. punkta p) apakšpunktā — tikai attiecībā uz svaigpienu, minētās regulas 2. punkta q), r), s), t) apakšpunktā un minētās regulas 2. punkta x) apakšpunktā — tikai attiecībā uz kartupeļiem, rapsi un rāceņiem, vai arī par 1. punktā minētā līguma noslēgšanas datumu, prasības, kas izdotas saskaņā ar 4. punktu, nepiemēro, ja ir piemērota attiecīgi Regulas (ES) Nr. 1308/2013 148. panta 4. punkta trešā daļa vai 168. panta 6. punkts.”;
2)	grozījumi 40.i pantā: 
a)	panta 1. punktā vārdu “izplatītājs” aizstāj ar tekstu “izplatītājs vai starpnieks”;
b)	panta 1.a punktā tekstu “izplatītājs iegādājas, pārkāpjot 38.q panta 1. vai 1.a punkta prasības” aizstāj ar tekstu “izplatītājs vai starpnieks iegādājas, pārkāpjot 38.q panta 1. punkta prasības”;
c)	panta 1.b un 1.c punktu aizstāj ar šādu tekstu:
“1.b Pirmajam apstrādātājam, izplatītājam vai starpniekam, kurš, pārkāpjot 38.q panta 1. punkta prasības, iegādājas lauksaimniecības produktus, kas pieder 38.q panta 1. punktā minētajiem sektoriem, pamatojoties uz līgumu, kas neatbilst prasībām, kuras noteiktas
1)	Regulas (ES) Nr. 1308/2013 148. panta 2. punkta a) apakšpunktā un c) apakšpunkta i) punktā — attiecībā uz lauksaimniecības produktiem, kas pieder sektoram, kurš minēts Regulas (ES) Nr. 1308/2013 1. panta 2. punkta p) apakšpunktā —tikai attiecībā uz svaigpienu;
2)	Regulas (ES) Nr. 1308/2013 168. panta 4. punkta a) apakšpunktā un c) apakšpunkta i) punktā — attiecībā uz lauksaimniecības produktiem, kas pieder sektoriem, kuri minēti Regulas (ES) Nr. 1308/2013 1. panta 2. punkta a), f), h), i), n), o), q), r), s) un t) apakšpunktā un Regulas (ES) Nr. 1308/2013 1. panta 2. punkta un x) apakšpunktā — tikai attiecībā uz kartupeļiem, rapsi un rāceņiem, 
— piespriež naudas sodu 4 % apmērā no maksājuma tādā izpratnē, kāda noteikta 29.a panta 1. punktā 2004. gada 11. marta Likumā par pievienotās vērtības nodokli, par produktiem, kas iegādāti šāda līguma rezultātā — par katru neizpildīto prasību.
1.c Pirmajam apstrādātājam, izplatītājam vai starpniekam, kurš, pārkāpjot 38.q panta 1. punkta prasības, iegādājas lauksaimniecības produktus, kas atbilst 38.q panta 1. punktā minētajiem sektoriem, pamatojoties uz līgumu, kas neatbilst prasībām, kuras noteiktas Regulas (ES) Nr. 1308/2013 125. pantā un X pielikumā, izņemot prasību, kas noteikta minētā pielikuma I punkta 1. daļā — attiecībā uz lauksaimniecības produktiem, kas atbilst sektoram, kurš minēts Regulas (ES) Nr. 1308/2013 1. panta 2. punkta c) apakšpunktā — tikai attiecībā uz cukurbietēm, piespriež naudas sodu 8 % apmērā no maksājuma tādā izpratnē, kāda noteikta 29.a panta 1. punktā 2004. gada 11. marta Likumā par pievienotās vērtības nodokli, par produktiem, kas iegādāti šāda līguma rezultātā.”;
d)	pēc 1.c punkta iekļauj šādu 1.ca–1.cc punktu:
“1.ca Ikvienam ražotājam, kurš ir lauksaimnieks tādā izpratnē, kāda noteikta 4. panta 1. punkta a) apakšpunktā Eiropas Parlamenta un Padomes 2013. gada 17. decembra Regulā (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009, un kurš pārdod lauksaimniecības produktus, kas atbilst 38.q panta 1. punktā minētajiem sektoriem, pārkāpjot 38.q panta 1. vai 1.a punkta noteikumus, bez rakstveida līguma vai bez līguma papīra vai elektroniskajā formātā, piespriež naudas sodu 10 % apmērā no maksājuma tādā izpratnē, kāda ir noteikta 29.a panta 1. punktā 2004. gada 11. marta Likumā par pievienotās vērtības nodokli, par produktiem, kas ir pārdoti bez rakstveida līguma vai līguma papīra vai elektroniskajā formātā.
1.cb Ikvienam, kurš neievēro līguma minimālo ilgumu, kas norādīts 38.q panta 1. punktā, vai minimālo laika posmu starp līguma noslēgšanu un lauksaimniecības produktu piegādi, ja šādi periodi ir noteikti atbilstoši 38.q panta 4. punkta 1) vai 2) apakšpunktam, piespriež naudas sodu 10 % apmērā no maksājuma tādā izpratnē, kāda noteikta 29.a panta 1. punktā 2004. gada 11. marta Likumā par pievienotās vērtības nodokli, par produktiem, kas pārdoti vai iegādāti, pamatojoties uz minēto līgumu, par katra šāda perioda neievērošanu.
1.cc Ikvienam, kurš neievēro līguma termiņu, kas norādīts 38.q panta 3. punktā, vai līguma noslēgšanas datumu, kas norādīts 38.q panta 1. punktā, ja minētais periods ir noteikts atbilstoši 38.q panta 4. punkta 3) apakšpunktam, piespriež naudas sodu 0,5 % apmērā no maksājuma tādā izpratnē, kāda noteikta 29.a panta 1. punktā 2004. gada 11. marta Likumā par pievienotās vērtības nodokli, par produktiem, kas pārdoti vai iegādāti, pamatojoties uz minēto līgumu, par katru dienu, kad netiek ievērots termiņš, bet ne vairāk kā 15 % no attiecīgā maksājuma.”;
e)	panta 1.d punktu aizstāj ar šādu:
“1.d Ja 38.q panta 1. punktā minētais līgums neatbilst vairāk kā vienam no nosacījumiem, kas minēti 1.a un 1.b punktā, naudas sodi tiek summēti; tomēr kopējais sods nedrīkst pārsniegt 8 % no maksājuma tādā izpratnē, kāda noteikta 29.a panta 1. punktā 2004. gada 11. marta Likumā par pievienotās vērtības nodokli, par produktiem, kas iegādāti šāda līguma rezultātā.”;
3)	pēc 40.i panta iekļauj šādu 40.ia pantu:
“40.ia pants Ikvienam, kurš neievēro līgumus, lēmumus vai praksi, kas pieņemta atzītā starpnozaru organizācijā, ja šādi līgumi, lēmumi vai prakse ir ieviesti noteikumos, kas izdoti saskaņā ar 38.o panta 3. punktu, piespriež naudas sodu 5000 PLN apmērā; tomēr, ja šādi līgumi, lēmumi vai prakse netiek ievēroti tādu standartlīgumu izstrādē, kas minēti Regulas (ES) Nr. 1308/2013 164. panta 4. punkta c) apakšpunktā — naudas sods ir 8 % no maksājuma tādā izpratnē, kāda ir noteikta 29.a panta 1. punktā 2004. gada 11. marta Likumā par pievienotās vērtības nodokli, par produktiem, kas ir pārdoti vai iegādāti, pamatojoties uz attiecīgo līgumu.”;
4) likuma 40.j panta 1. punktu aizstāj ar šādu:
“1. Naudas sodus, kas norādīti
1)	40.i panta 1.–1.cc punktā un 40.ia pantā;
2)	Regulas (ES) 2017/40 8. pantā attiecībā uz atbalstu, kurš minēts 38.u panta 1. punkta 2) punktā,
— ar administratīvo lēmumu piespriež Valsts centra reģionālā departamenta direktors, kuram ir informācija par ražotāja, pircēja vai pieteikuma iesniedzēja darbības vietu vai dzīvesvietas adresi.”
2. pants 2016. gada 15. decembra Likumu par līgumisku priekšrocību krāpnieciskas izmantošanas apkarošanu lauksaimniecības un pārtikas produktu tirdzniecībā (2019. gada Dz. U., Nr. 517) groza šādi:
1)	likuma 2. pantu aizstāj ar šādu:
“2. pants. Likums attiecas uz līgumiem, kas noslēgti starp lauksaimniecības vai pārtikas produktu pircējiem un piegādātājiem par lauksaimniecības vai pārtikas produktu iegādi (turpmāk “līgumi”), izņemot tiešu piegādi un lauksaimniecības mazumtirdzniecību tādā izpratnē, kāda ir noteikta 2006. gada 25. augusta Likumā par pārtikas un barības nekaitīgumu (2018. gada Dz. U., Nr. 1541, ar grozījumiem2)), un tiešo pārdošanu tādā izpratnē, kāda ir noteikta 2005. gada 16. decembra Likumā par dzīvnieku izcelsmes produktiem (2019. gada Dz. U., Nr. 824).”;
2)	likuma 3. panta 2. punktā:
a)	svītro b) apakšpunktu;
b)	punkta c) apakšpunktā punktu aizstāj ar komatu un pievieno šādu d) un e) apakšpunktu:
“d)	atzītas ražotāju organizācijas tādā izpratnē, kāda ir noteikta noteikumos par dažu tādu lauksaimniecības tirgu organizāciju, kas pārdod lauksaimniecības vai pārtikas produktus organizācijām, kuru dalībnieces tās ir;
e)	atzītas ražotāju organizācijas tādā izpratnē, kāda ir noteikta noteikumos par dažu piena produktu tādu tirgu organizāciju, kas pārdod lauksaimniecības vai pārtikas produktus organizācijām, kuru dalībnieces tās ir;”
c)	pievieno šādu 3) apakšpunktu:
“3)	piegādātājs pārdod lauksaimniecības vai pārtikas produktus, izmantojot preču biržu tādā izpratnē, kāda ir noteikta noteikumos par preču biržām, vai izmantojot finanšu instrumentu tirdzniecības sistēmu tādā izpratnē, kāda ir noteikta noteikumos par finanšu instrumentu tirdzniecību.”;
3)	likuma 5. pantā 3. punktu aizstāj ar šādu:
“3)	lauksaimniecības vai pārtikas produkti ir produkti, kas norādīti Līguma par Eiropas Savienības darbību I pielikumā, vai produkti, kas nav iekļauti minētajā pielikumā, bet tiek apstrādāti patēriņam, izmantojot minētajā pielikumā iekļautus produktus;”
4)	likuma 7. pantā:
a)	panta 2. punktā pēc teksta “pārkāpjot” iekļauj tekstu “prasības par līgumisku priekšrocību krāpnieciskas izmantošanas apkarošanu lauksaimniecības un pārtikas produktu tirdzniecībā vai”;
b)	panta 3. punkta 4) apakšpunkta beigās punktu aizstāj ar semikolu un pievieno šādu 5) apakšpunktu:
“5)	ja lauksaimniecības vai pārtikas produktu (vai tā apakškategoriju), kas ražots Polijas Republikas teritorijā un ir produkts, kurš iekļauts Līguma par Eiropas Savienības darbību I pielikumā (turpmāk šajā nodaļā “produkts”) un kuram ir noteikta atsauces cena, iegādājas par cenu, kas ir zemāka par atsauces cenu, tāds pircējs, kurš iegādājas attiecīgo produktu vai produkta apakškategoriju tieši no piegādātāja, kas ir ražojis attiecīgo produktu vai produktu apakškategoriju, vai no
a)	šādu piegādātāju kooperatīviem;
b)	lauksaimniecisko ražotāju grupām tādā izpratnē, kāda ir noteikta noteikumos par lauksaimniecisko ražotāju grupām un to asociācijām;
c)	atzītas augļu un dārzeņu ražotāju organizācijas tādā izpratnē, kāda ir noteikta noteikumos par augļu, dārzeņu un apiņu tirgu organizāciju;
d)	atzītas ražotāju organizācijas tādā izpratnē, kāda ir noteikta noteikumos par dažu lauksaimniecības tirgu organizāciju;
e)	atzītas ražotāju organizācijas tādā izpratnē, kāda ir noteikta noteikumos par piena un piena produktu tirgus organizāciju.”;
5)	pēc 7. panta iekļauj šādu 7.a pantu:
“7.a pants. 1. Attiecīgā produkta un produktu kategorijas atsauces cenu nosaka par lauksaimniecības tirgiem atbildīgais ministrs līdz katra gada 31. martam par periodu no attiecīgā gada 1. aprīļa līdz nākamā gada 31. martam saskaņā ar šādu formulu:



kur
C —	ir atsauces cena attiecīgi produktam vai produkta apakškategorijai; izteikta kā PLN kilogramā;
kn-1 —	ir vidējās ražošanas izmaksas par attiecīgi produktu vai produkta apakškategoriju komercsaimniecībā, izņemot darba izmaksas, kuras radušās iepriekšējā gada laikā; izteiktas kā PLN uz hektāru;
kn-2 —	ir vidējās ražošanas izmaksas par attiecīgi produktu vai produkta apakškategoriju komercsaimniecībā, izņemot darba izmaksas, kuras radušās gadā pirms iepriekšējā gada; izteiktas kā PLN uz hektāru;
kn-3 —	ir vidējās ražošanas izmaksas par attiecīgi produktu vai produkta apakškategoriju komercsaimniecībā, izņemot darba izmaksas, kuras radušās otrajā gadā pirms iepriekšējā gada; izteiktas kā PLN uz hektāru;
pn-1 —	ir vidējā raža attiecīgi produktam vai produkta apakškategorijai komercsaimniecībā iepriekšējā gadā; izteikta kā kg uz hektāru;
pn-2 —	ir vidējā raža attiecīgi produktam vai produkta apakškategorijai komercsaimniecībā gadā pirms iepriekšējā gada; izteikta kā kg uz hektāru;
pn-3 —	ir vidējā raža attiecīgi produktam vai produkta apakškategorijai komercsaimniecībā otrajā gadā pirms iepriekšējā gada; izteikta kā kg uz hektāru;
tn-1 —	ir vidējais darba laiks, kas patērēts attiecīgi produkta vai produkta apakškategorijas ražošanai komercsaimniecībā iepriekšējā gada laikā; izteikts kā stundas uz hektāru;
tn-2 —	ir vidējais darba laiks, kas patērēts attiecīgi produkta vai produkta apakškategorijas ražošanai komercsaimniecībā gadā pirms iepriekšējā gada; izteikts kā stundas uz hektāru;
tn-3 —	ir vidējās darba laiks, kas patērēts attiecīgi produkta vai produkta apakškategorijas ražošanai komercsaimniecībā otrajā gadā pirms iepriekšējā gada; izteikts kā stundas uz hektāru;
gn-2 —	ir darbaspēka izmaksas gadā pirms iepriekšējā gada; izteiktas kā PLN uz hektāru;
in-1 —	ir koeficients, kas atspoguļo algu izmaiņas rūpnieciskās apstrādes nozarē iepriekšējā gadā salīdzinājumā ar gadu pirms iepriekšējā gada.
2. Nosakot atsauces cenu
1)	komercsaimniecību uzskata par saimniecību, kas minēta 5. panta 1. punkta pirmajā daļā Padomes 2009. gada 30. novembra Regulā (EK) Nr. 1217/2009, ar ko izveido tīklu grāmatvedības datu savākšanai par ienākumiem un saimniecisko darbību lauku saimniecībās Eiropas Kopienā (OV L 328, 15.12.2009., 27. lpp., ar grozījumiem[footnoteRef:4])); [4: )	Grozījumi šajā regulā tika paziņoti OV L 195, 27.7.2011., 42. lpp., OV L 158, 10.6.2013., 1. lpp., OV L 340, 17.12.2013., 1. lpp., un OV L 328, 12.12.2017., 1. lpp.] 

2)	par darbaspēka izmaksām uzskata vidējo atlīdzību par darbu komercsaimniecībās.
3. Konkrēta produkta un produkta apakškategorijas atsauces cenu nosaka, pamatojoties uz datiem, kas iegūti no pētījuma, kuru veicis Lauksaimniecības un pārtikas ekonomikas institūts — Valsts pētniecības institūts, savukārt koeficientu, kas atspoguļo algu izmaiņas rūpnieciskās apstrādes sektorā iepriekšējā gadā salīdzinājumā ar gadu pirms iepriekšējā gada, nosaka, pamatojoties uz publicētajiem statistikas datiem, kas darīti pieejami vai izplatīti saskaņā ar noteikumiem par oficiālo statistiku.
4. Lauksaimniecības un pārtikas ekonomikas institūts — Valsts izpētes institūts publicē 3. punktā minētos datus savā lapā Publiskās informācijas biļetena tīmekļa vietnē līdz katra gada 10. martam.
5. Par lauksaimniecības tirgiem atbildīgais ministrs izdod noteikumus, kur iekļauj to produktu un produktu apakškategoriju sarakstu, kuriem nosaka atsauces cenas, ņemot vērā konkrētu produktu un produktu apakškategoriju valsts lauksaimniecības ražošanu, kā arī veidu, kādā tie tiek pārvaldīti un līgumisko priekšrocību krāpnieciskas izmantošanas risku.
6. Par lauksaimniecības tirgiem atbildīgais ministrs izdod paziņojumu, kurā nosaka 5. punktā minētajā sarakstā iekļauto produktu un produktu apakškategoriju atsauces cenas līdz katra gada 31. martam.”
3. pants. Uz līgumiem par tādu lauksaimniecības produktu piegādi, kas atbilst sektoriem, kuri minēti 1. panta 2. punktā Eiropas Parlamenta un Padomes 2013. gada 17. decembra Regulā (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (OV L 347, 20.12.2013., 671. lpp., ar grozījumiem[footnoteRef:5])), un kas noslēgti pirms šā likuma spēkā stāšanās dienas, attiecas prasības likumā, kas grozīts ar 1. pantu, tā pašreizējā redakcijā. [5: )	Regulas grozījumi tika paziņoti šādos ES Oficiālā Vēstneša izdevumos: OV L 347, 20.12.2013., 865. lpp.; OV L 189, 27.6.2014., 261. lpp.; OV L 130, 19.5.2016., 20. lpp.; OV L 135, 24.5.2016., 1. lpp.; OV L 193, 19.7.2016., 17. lpp.; OV L 202, 28.7.2016., 5. lpp.; OV L 91, 5.4.2017., 44. lpp.; OV L 350, 29.12.2017., 15. lpp., OV L 114, 4.5.2018., 39. lpp. ] 

4. pants. Tiesvedībām, kas attiecas uz naudas sodu piespriešanu saskaņā ar likumu, kurš grozīts ar 1. pantu, un kas nav noslēgtas ar galīgu lēmumu līdz šā likuma spēkā stāšanās dienai, piemēro ar 1. pantu grozīto likumu tā pašreizējā redakcijā.
5. pants. Līgumiem par lauksaimniecības vai pārtikas produktu iegādi, kas noslēgti pirms 6. pantā minētā paziņojuma, piemēro ar 2. pantu grozīto likumu tā pašreizējā redakcijā.
6. pants. Četrpadsmit dienu laikā pēc šā likuma stāšanās spēkā par lauksaimniecības tirgiem atbildīgais ministrs izdod 2019. gada paziņojumu, kurā izsludina atsauces cenas produktiem un produktu apakškategorijām, kas iekļautas ar 2. pantu grozītā likuma 7.a panta 5. punktā tādā redakcijā, kāda formulēta šajā likumā, laikposmam no minētā paziņojuma izsludināšanas līdz 2020. gada 31. martam.
7. pants. Šis likums stājas spēkā 14 dienas pēc tā publicēšanas.
